
REGULAMENT
de organizare şi funcţionare a serviciului social cu cazare 
 Complexului de Servicii „ Sfantul Francisc”-Centrul pentru Persoane fara Adapost 


Articolul 1
Definiţie

(1) Regulamentul de organizare şi funcţionare este un document propriu al serviciului social Centrul pentru Persoane fara Adapost din cadrul Complexului de servicii  “Sf.Francisc”. Înființarea Centrului pentru Persoane fara Adapost “Sf.Francisc” a fost aprobată prin Hotărârea Consiliului Local al Municipiului Timișoara nr. 218 din 27.06.2017 privind infiintarea Directiei de Asistenta Sociala a Municipiului Timisoara si aprobarea Organigramei si a Statului de Functii pentru aceasta.  Regulamentul de organizare și funcționare a fost aprobat în vederea asigurării funcţionării serviciului social Centrul pentru Persoane fara Adapost din cadrul Complexului de servicii  “Sf.Francisc”.”cu respectarea standardelor minime de calitate aplicabile şi a asigurării accesului persoanelor beneficiare la informaţii privind condiţiile de admitere, serviciile oferite, condițiile de încetarea a contractului, drepturi și obligații. 
(2) Prevederile prezentului regulament sunt obligatorii atât pentru persoanele beneficiare, cât şi pentru angajaţii centrului şi, după caz, pentru membrii familiei beneficiarilor, reprezentanţii legali/convenţionali, vizitatori.

Articolul 2
Identificarea serviciului social

Serviciul social Centrul pentru Persoane fara Adapost din cadrul Complexului de servicii  “Sf.Francisc”, cod serviciu social 8790CR-PFA-I, cu sediul în Timişoara, str.Telegrafului nr.8, este  infiintat  si administrat de catre  furnizorul Directia de Asistenta Sociala a Municipiului  Timisoara, acreditat conform Certificatului de Acreditare  seria AF nr.003748.

Articolul 3
Scopul serviciului social

Scopul serviciului social Centrul pentru Persoane fara Adapost din cadrul Complexului de servicii  “Sf.Francisc”este de a furniza servicii sociale pentru  prevenirea situatiilor de risc, a unor situatii de dificultate, vulnerabilitate ori dependenta, generatoare de marginalizare  sau excluziune sociala,  în scopul menținerii, refacerii sau dezvoltării capacităților individuale, pentru depășirea unei situații de nevoie socială și a creșterii calității vieții și promovării integrării sociale a persoanelor  adulte care  traiesc in strada.
 Beneficiarii serviciului social sunt persoanele adulte fără adapost cu varsta peste 18 ani  reprezintă o categorie sociala formată din persoane singure ori familii care, din motive singulare sau cumulate de ordin social, medical, financiar - economic, juridic ori din cauza unor situații de forță majoră, traiesc în stradă, locuiesc temporar la prieteni sau cunoscuți, se află în incapacitate de a susține o locuință în regim de închiriere ori sunt în risc de evacuare, se află în instituții sau penitenciare de unde urmează ca, în termen de 2 luni, să fie externate, respectiv eliberate și nu au domiciliu ori reședință.
Scopul serviciului social este realizat prin urmatoarele activitatii: 
· Identificare si evaluare nevoi
· Informare  cu privire la serviciile oferite 
· Găzduire temporara 
· Îngrijire personala/igienizare/deparazitare 
· Hrana-3 mese /zi,
· Supraveghere
· Evaluare medicala si asistenta medicala primara/Educatie pentru sanatate
· Consiliere psihologica, suport emotional
· Intocmire Plan de interventie 
· Informare si consiliere in vederea realizarii unor drepturi 
· Sprijin pentru obtinerea actelor de identitate si altor acte de stare civila
· Consiliere si orientare profesionala
· Sprijin/acompaniere in gasirea unui loc de munca
· Integrare/reintegrare socială
· Sprijin/ acompaniere in gasirea unei solutii de locuire
· Suport pentru gasirea unor solutii de plasare in centre de asistenta si ingrijire
· (Re)insertie sociala
· Monitorizare post-interventie.
       Serviciul social Centrul pentru Persoane fara Adapost din cadrul Complexului de servicii  “Sf.Francisc” are o capacitate maxima de  54 locuri de cazare. 

Articolul 4
Cadrul legal de înfiinţare, organizare şi funcţionare

(1) Serviciul social Centrul pentru Persoane fara Adapost din cadrul Complexului de servicii  “Sf.Francisc” funcţionează cu respectarea prevederilor cadrului general de organizare şi funcţionare a serviciilor sociale reglementat de :
-Legea nr. 292/2011, cu modificările ulterioare precum şi ale altor acte normative secundare aplicabile domeniului.;
-Ordonanţa Guvernului nr. 68/2003 privind serviciile sociale, cu modificările şi completările ulterioare;
 -HOTĂRÂRE nr. 1375 din 4 octombrie 2006 pentru aprobarea Normelor metodologice de aplicare unitară a dispoziţiilor legale privind evidenţa, domiciliul, reşedinţa şi actele de identitate ale cetăţenilor români,
-OUG 97/2005 republicata 2011 privind evidenta, domiciliul, resedinta si actele de identitate ale cetatenilor      romani.

(2) Standard minim de calitate aplicabil: Ordinul minstrului muncii, familie, protecției sociale și persoanelor vârstnice nr. 2126, anexa 4
(3) Serviciul social Centrul pentru Persoane fara Adapost “Sf.Francisc”  este înfiinţat prin:
a) Hotărârea Consiliului Local al Municipiului Timișoara nr. 218 din 27.06.2017 privind infiintarea Directiei de Asistenta Sociala a Municipiului Timisoara.


Articolul 5
                                 Principiile care stau la baza acordarii serviciului social
(1) Serviciul social Centrul pentru Persoane fara Adapost din cadrul  Complexului de servicii  “Sf.Francisc”i se organizează şi funcţionează cu respectarea principiilor generale care guvernează sistemul naţional de asistenţă socială, precum şi a principiilor specifice care stau la baza acordării serviciilor sociale prevăzute în legislaţia specifică, în convenţiile internaţionale ratificate prin lege şi în celelalte acte internaţionale în materie la care România este parte, precum şi în standardele minime de calitate aplicabile.
(2) Principiile specifice care stau la baza prestării serviciilor sociale în cadrul serviciului social Centrul pentru Persoane fara Adapost din cadrul Complexului de servicii  “Sf.Francisc” sunt următoarele:
a) respectarea şi promovarea cu prioritate a interesului persoanelor fara adapost;
b) protejarea şi promovarea drepturilor persoanelor fara adapost în ceea ce priveste egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele fara adapost;
c) asigurarea protecţiei împotriva abuzului şi exploatării persoanei fara adapost;
d) deschiderea către comunitate;
e) asistarea persoanelor fără capacitate de exerciţiu în realizarea şi exercitarea drepturilor lor;
f) asigurarea în mod adecvat a unor modele de rol şi statut social, prin încadrarea în unitate a unui personal mixt;
g) ascultarea opiniei persoanei fara adapost şi luarea în considerare a acesteia, ţinându-se cont, după caz, de vârsta şi de gradul sau de maturitate, de discernământ şi capacitate de exerciţiu;
h) facilitarea menţinerii relaţiilor personale ale persoanei fara adapost şi a contactelor directe, după caz, cu fraţii, părinţii, alte rude, prieteni, precum şi cu alte persoane faţă de care acesta a dezvoltat legături de ataşament;
i) promovarea unui model familial de îngrijire a persoanei fara adapost;
j) asigurarea unei îngrijiri individualizate şi personalizate a persoanei fara adapost prin Planul de Intreventie;
k) preocuparea permanentă pentru identificarea soluţiilor de integrare în familie sau, după caz, în comunitate, pentru scurtarea perioadei de prestare a serviciilor, în baza potenţialului şi abilităţilor persoanei fara adapost de a trăi independent;
l) încurajarea iniţiativelor individuale ale persoanelor fara adapost şi a implicării active a acestora în soluţionarea situaţiilor de dificultate;
m) asigurarea unei intervenţii profesioniste, prin echipe pluridisciplinare;
n) asigurarea confidenţialităţii şi a eticii profesionale;
o) primordialitatea responsabilităţii persoanei, familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat;
p) colaborarea serviciului social Centrul pentru Persoane fara Adapost din cadrul Complexului de servicii  “Sf.Francisc” cu institutii publice si private din domeniul asistentei sociale.

Articolul 6
Beneficiarii serviciilor sociale

(1) Beneficiarii serviciilor sociale acordate în serviciul social Centrul pentru Persoane fara Adapost din cadrul sunt persoane adulte cu varsta peste 18 ani care se afla in una dintre situatiile de mai jos : 
- persoane care si-au pierdut locuinta din diverse motive si nu au resursele materiale necesare asigurarii unei locuinte si nici nu sunt beneficiari ale unor alte servicii sociale , care acorda gazduire ; 
-persoane singure ori familii care, din motive singulare sau cumulate de ordin social, medical, financiar - economic, juridic ori din cauza unor situații de forță majoră, traiesc în stradă, locuiesc temporar la prieteni sau cunoscuți, se află în incapacitate de a susține o locuință în regim de închiriere ori sunt în risc de evacuare, se află în instituții sau penitenciare de unde urmează ca, în termen de 2 luni, să fie externate, respectiv eliberate și nu au domiciliu ori reședință.
-orice alta persoana care necesita adapost de urgenta pana la solutionarea situatiei sociale ;

  Vor accede la servicii cu prioritate persoane  din Timisoara, sau judetul Timis

     (2) Condiţiile de acces/admitere în centru 
(a) Actele necesare pentru admiterea persoanelor fara adapost în serviciul social Centrul pentru Persoane fara Adapost din cadrul Complexului de servicii  “Sf.Francisc”  sunt următoarele:
- cererea de admitere are forma scrisă (formular tip care se găseşte la sediul unităţii), este adresată centrului şi este semnata de beneficiar, in original,
- cartea de identitate a beneficiarului - copie; 
- in lipsa documentelor de identitate-declaratia beneficiarului pe propria raspundere privind identitatea si  situatia sa socio-economica.
 (b) Decizia de admitere/respingere pentru a accesa serviciile rezidentiale acordate în cadrul Centrului pentru Persoane fara Adapost din cadrul Complexului de servicii  “Sf.Francisc” se ia  de catre comisia de admitere la propunerea specialistilor centrului, in urma evaluarilor psihologice, sociale şi medicale realizate de personalul de specialitate,  prin aplicarea instrumentelor specifice de evaluare initiala/complexa. Evalarea complexa este  realizata in termen de 72 de ore de la admitere.
 Decizia de admitere/respingere pentru a accesa serviciile de urgenta acordate în cadrul Centrul pentru Persoane fara Adapost -Complexului de servicii  “Sf.Francisc”, se ia de către seful de centru, in urma evaluarilor psihologice, sociale şi medicale realizate de personalul de specialitate, la prima întâlnire cu beneficiarul, prin aplicarea instrumentelor specifice de evaluare initiala. Evalarea complexa este  realizata in termen de 72 de ore de la admitere.

 (c) Criteriile de eligibilitate:
Centrul detine o gama larga de servicii sociale, care sunt grupate pe trei componente functionale, fiecare componenta are stabilite criteriile de eligibilitate.
1. Componenta Triaj – ofera servicii persoanelor fara adapost care nu solicita admiterea (servicii cu cazare) in cadrul componentei de urgenta. In cadrul acestei componente sunt oferite servicii de ingrijire personala (igienizare, deparazitare, echipare), evaluare medicala si asistenta medicala primara, informare si consiliere sociala in vederea obtinerii unor drepturi, consiliere psihologica si suport emotional.
              Criteriile de eligibilitate a  beneficiarilor in componenta Triaj: 
· persoane fara adapost cu domiciliul pe raza Municipiului Timisoara, a judetului Timis sau a altor judete cu sau fara acte de identitate valabile, la recomandarea Politiei Locale Timisoara, a altor institutii, a oricarei persoane interesate sau persoane preluate in urma activitatii stradale

2. Componenta de urgenta – ofera servicii cu cazare  persoanelor fara adapost care solicita admiterea (servicii furnizate pe baza de contract, in urma Deciziei de admitere,). 
Componenta de urgenta gazduieste persoane fara adapost cu domiciliul pe raza Municipiului Timisoara, a judetului Timis cu sau fara acte de identitate valabile pentru o perioada de maxim 3 luni intr-o etapa tranzitorie pana la definitivarea dosarului social, a situatiei medicale, a documentelor de identitate, etc. necesare a fi consemnate in dosarul personal. In perioada de admitere, nu mai tarziu de  3 luni, echipa multidisciplinara  va propune  prezentarea cazului in Comisia de adminitere pentru stabilirea perioadei de  sedere in Componenta rezidentiala pentru persoanele apartinand Municipiului Timisoara sau ale Judetului Timis.
Persoanele apartinatoare altor judete din tara, au drept de sedere in Componenta de urgenta pentru o perioada de maxim 1 luna.
Servicii oferite: de ingrijire personala (igienizare, deparazitare, echipare), hrana 3 mese/zi, in limita valorii alocatiei zilnice de hrana, sprijin pentru obtinerea actelor de identitate su a altor acte de stare civila, evaluare medicala, consiliere psihologica si suport emotional, asistenta medicala primara, informare si consiliere sociala in vederea obtinerii unor drepturi sau beneficii sociale, activitati  educative, activitati de dezvoltare a deprinderilor de viata independenta, socializare, etc..
	Criteriile de eligibilitate a  beneficiarilor  in Componenta de urgenta:
· persoane fara adapost cu domiciliul pe raza Municipiului Timisoara, a judetului Timis sau a altor judete, la recomandarea Politiei Locale Timisoara, a altor institutii, a oricarei persoane interesate sau persoane preluate in urma activitatii stradale care solicita admiterea. 
· persoane fara adapost  apartinatoare altor judete din tara, la recomandarea Politiei Locale Timisoara, a altor institutii, a oricarei persoane interesate sau persoane preluate in urma activitatii stradale care solicita admiterea.
· sunt persoane adulte cu varsta peste 18 ani care se afla in una dintre situatiile de mai jos : 
- persoane care si-au pierdut locuinta din diverse motive si nu au resursele materiale necesare asigurarii unei locuinte si nici nu sunt beneficiari ale unor alte servicii sociale , care acorda gazduire ; 
-persoane singure ori familii care, din motive singulare sau cumulate de ordin social, medical, financiar - economic, juridic ori din cauza unor situații de forță majoră, traiesc în stradă, locuiesc temporar la prieteni sau cunoscuți, se află în incapacitate de a susține o locuință în regim de închiriere ori sunt în risc de evacuare, se află în instituții sau penitenciare de unde urmează ca, în termen de 2 luni, să fie externate, respectiv eliberate și nu au domiciliu ori reședință.
-orice alta persoana care necesita adapost de urgenta pana la solutionarea situatiei sociale ;
Vor accede la servicii cu prioritate persoane  din Timisoara , sau judetul Timis

3. Componenta rezidentiala  – ofera servicii sociale cu cazare conform legii pentru o perioada de maxim 2 ani. Aceste servicii sunt furnizate pe baza de Contract de furnizare servicii in urma Hotararii Comisiei de admitere. 

Ofera servicii de: hrana 3 mese/zi, in limita valorii alocatiei zilnice de hrana, servicii medicale primare si monitorizarea starii de sanatate, educatie pentru sanatate, evaluare si consiliere psihologica si suport emotional, evaluare si consiliere in obtinerea unor drepturi sau beneficii sociale, educatie formala si nonformala in vederea asimilarii cunostintelor si deprinderilor necesare reintegrarii sociale, recuperare, reabilitare si readaptare in vederea reintegrarii sociale, consiliere si orientare profesionala, sprijin si acompaniere pentru obtinerea unui loc de munca, sprijin si acompaniere pentru identificarea unor solutii de locuit si monitorizare post-interventie. Pentru fiecare beneficiar va fi intocmit planul individualizat de interventie.
Totodata, in vederea sprijinirii reinsertiei socio-locative,  persoana fara adapost pe perioada sederii in institutie  isi va economisi o suma de bani, in functie de veniturile sale (obligatie consemnata in Contractul de furnizare de servicii). 
Hotararea de admitere/respingere in componenta de tip rezidential este luata de o comisie compusa din:
 1. Consilier local 
 2. Directorul general adjunct
 3. Seful Centrului
  4. Psihologul 
  5. Medic
 7. Secretarul comisiei (fara drept de vot)
Hotararea se adopta cu majoritate simpla, dupa prezentarea cazului de catre asistentul social responsabil de caz si eventuala audiere a solicitantului admiterii in centru, se redacteaza de secretarul comisiei si se semneaza de catre directorul general adjunct.
	Criteriile de eligibilitate a  beneficiarilor in Componenta  rezidentiala:
· persoane fara adapost care sa aibe domiciliul pe raza Municipiului Timisoara sau pe raza judetului Timis
· persoana fara adapost care a beneficiat  de servicii in cadrul Componentei de urgenta; 
· sa fie propus spre admitere de catre echipa multidisciplinara

	NU pot beneficia de servicii cu cazare/triaj, dupa caz,  in cadrul serviciul social Centrul pentru Persoane fara Adapost -Complexului de servicii  “Sf.Francisc”” persoanele care se afla in cel putin una din urmatoarele situatii:
· persoanele fara adapost care nu sunt independente fizic
· persoanele fara adapost care necesita ingrijiri medicale de specialitate sau asistare permanenta
· persoanele fara adapost care se afla in stare de ebrietate sau sub infuenta substantelor halucinogene
· persoanele fara adapost care prezinta un comportament deviant sau agresiv
· persoanele fara adapost care prezinta afectiuni psihice, psihiatrice grave sau tulburari de comportament care ar periclita buna desfasurare a activitatii centrului
· persoanele fara adapost care sufera de boli infecto-contagioase
· persoanele fara adapost care au beneficiat de servicii in cadrul Centrului si care in perioada sederii in institutie au manifestat un comportament inadecvat, au refuzat participarea active in oferirea serviciilor, nu au respectat regulamentul institutiei, etc.

(d)Modalitatea de stabilire a contributiei: Serviciile sociale acordate beneficiarilor în cadrul Centrului pentru Persoane fara Adapost -Complexului de servicii  “Sf.Francisc  sunt gratuite, nu se percepe contribuţie în bani din partea beneficiarilor. Centrul are stabilită o procedură proprie privind contribuția in natură (prin prestarea de muncă în folosul comunității);
(e) Modalitatea de incheiere a contractului de servicii si modelul acestuia:
   Contractul de furnizare servicii in Componenta Rezidentiala se incheie in forma scrisa conform modelului existent la nivelul Centrului, dupa hotararea favorabila a Comisiei de Admitere, dar nu mai tarziu de 7 zile calendaristice 
  In Componenta de urgenta termenul pentru elaborarea contractului este de 24 de ore de la admitere.   

 (3) Condiţii de încetare a serviciilor:
1. Principalele situatii in care centrul inceteaza acordarea serviciilor catre beneficiar: 
- in cazul in care s-au atins obiectivele stabilite in Planul de Interventie Personalizat (ex.: reinsertie psiho-sociala, profesionala, familiala, etc);
- in cazul in care perioada acordata conform Deciziei/Hotaraii a expirat;
- în cazul părăsirii Centrului de către beneficiar prin proprie voinţă; 
- în caz de internare în spital, în baza recomandărilor medicale;
- în caz de transfer într-un alt Centru/instituţie, în scopul efectuării unor terapii sau programe de recuperare/reabilitare funcţională  sau de integrare/reintegrare socială pe perioadă determinată;  
- în cazuri de forţă majoră (cataclisme naturale, incendii, apariţia unui focar de infecţie, sistarea licenţei de funcţionare a centrului, etc.) 
-  în caz de deces al beneficiarului;   
- în cazul în care beneficiarul are un comportament inadecvat care face incompatibilă găzduirea acestuia în centru în condiţii de securitate pentru  el, pentru ceilalţi beneficiari sau pentru personalul Centrului;
- când nu se mai respectă clauzele contractuale de către beneficiar
- daca a savarsit fapte penale sau fapte de a prejudicia imaginea instutitiei in timpul furnizarii serviciilor in componenta de Rezidential/Urgenta;
- daca a sustras sau distrus voit bunuri din cadrul centrului sau a produs vatamari corporale altor persoane
-  lipsa nemotivata din institutie pentru o perioada mai mare de 72 de ore,

2. Decizia de incetare a serviciilor oferite atat in Componenta rezidentiala, cat si in cea de urgenta se concretizeaza prin decizia de incetare a serviciilor si se consemneaza de catre personalul de serviciu in Registrul de evidenta privind iesirea  beneficiarilor. 
- In cadrul Componentei  rezidentiale, exista situatii in care se impune sistarea acordarii serviciilor catre beneficiar, aceasta fiind facuta in conformitate cu prevederile Ordinului 2126/2014, Anexa 4.

3. Acte necesare
-cererea de incetare a serviciilor semnata de beneficiar/reprezentantul familiei (dupa caz, in original)
- raport cu privire la situatia beneficiarului, intocmit de asistentul social, semnat de catre echipa multidisciplinara, avizat de catre seful de centru 
 - procesul verbal de transfer in alt Centru/institutie
- copie dupa constatatorul/certificatul de deces
- copie dupa registrul de consemnare a evenimentelor/raportul prin care s-a consemnat comportamnetul inadecvat cara face incompatibila gazduirea acestuia in Centru in conditii de securitate pentru el, pentru ceilalti beneficiari sau pentru personalul Centrului, ori de constatare a nerespectarii clauzelor contractuale de catre beneficiar 
- documnete tipizate de preluare a persoanei si de predare a acesteia in/din centru
- documente medicale cu privire la internarea acestuia in institutii medicale sau care atesta probleme medicale cu caracter infecto-contagios (TBC, HIV, HEPATITA A , etc)

(4) Persoanele beneficiare de servicii sociale furnizate în cadrul  serviciului social Centrul pentru Persoane fara Adapost din cadrul Compexului de servicii  “Sf.Francisc” au următoarele drepturi:
a) să li se respecte drepturile şi libertăţile fundamentale, fără discriminare pe bază de rasă,
sex, religie, opinie sau orice altă circumstanţă personală ori socială;
b) să participe la procesul de luare a deciziilor în furnizarea serviciilor sociale, respectiv la luarea deciziilor privind intervenţia socială care li se aplică;
c) să li se asigure păstrarea confidenţialităşii asupra informaţiilor furnizate şi primite;
d) să li se asigure continuitatea serviciilor sociale furnizate atât timp cât se menţin condiţiile care au generat situaţia de dificultate;
e) să fie protejaţi de lege atât ei, cât şi bunurile lor, atunci când nu au capacitate de exerciţiu;
f) să li se garanteze demnitatea, intimitatea şi respectarea vieţii intime;
g) să participe la evaluarea serviciilor sociale primite;
h) să li se respecte toate drepturile speciale în situaţia în care sunt persoane cu dizabilităţi.

 (5) Persoanele beneficiare de servicii sociale furnizate în serviciul social Centrul pentru Persoane fara Adapost din cadrul Complexului de Servicii  “Sf.Francisc” au următoarele obligaţii:
a) să furnizeze informaţii corecte cu privire la identitate, situaţie familială, socială, medicală şi economică;
b) să participe, în raport cu vârsta, situaţia de dependenţă etc., la procesul de furnizare a serviciilor sociale;
c) să comunice orice modificare intervenită în legătură cu situaţia lor personală;
d) să aibă un comportament adecvat atât în incinta institutiei cât şi în comunitate
e) să respecte prevederile prezentului regulament,  precum si Carta Drepturilor si Obligatiilor Beneficiarilor Centrului. 
Articolul 7
Activităţi şi funcţii

	Principalele funcţii ale serviciului social Centrul pentru Persoane fara Adapost din cadrul Compexului de servicii “Sf.Francisc” sunt următoarele:
a) De furnizare a serviciilor sociale de interes public local, prin asigurarea următoarelor activități:
1. De reprezentare a furnizorului de servicii sociale  în contractul încheiat cu persoana beneficiară;
2. Găzduire pe perioada determinata:
a) maxim 2 ani in cadrul Componentei rezidentiale
b) maxim 3 luni respectiv 1 luna, functie de domiciliul beneficiarului, in cadrul Componentei de urgenta
3. Îngrijire personala:
a) igienizare 
b) deperazitare 
c) echipare
4. Hrana-3 mese /zi, in limita valorii alocatiei zilnice de hrana
5. Supraveghere
6.Evaluare/reevaluare  socio-economica si a relatiilor familiale ,   in vederea reintegrarii sociale de renumerotat
8. Elaborare plan de interventie individualizat 
9. Evaluare medicala si asistenta medicala primara/Educatie pentru sanatate
10.. Consiliere psihologica si suport emotional
11. Informare si consiliere in vederea realizarii unor drepturi 
12. Sprijin pentru obtinerea actelor de identitate si altor acte de stare civila
13. Consiliere si orientare profesionala
14. Sprijin/acompaniere in gasirea unui loc de munca
15. Sprijin/ acompaniere in gasirea unei solutii de locuire
16. Activitati de  dezvoltare a deprinderilor de viata independente
17. Activitati de socializare si petrecere a timpului liber 
18. (Re)insertie sociala
19. Monitorizare post-interventie.

b) De informare a beneficiarilor, potenţialilor beneficiari, autorităţilor publice şi publicului larg despre domeniul său de activitate, prin asigurarea următoarelor activităţi:
1. Prezentarea Centrului prin organizarea de evenimente in comunitate care sa atraga atentia asupra activitatilor derulate si a nevoilor sociale carora se adreseaza
2. Prin distribuirea de pliante, fleyere, afise, materiale de promovare a insitutiei
3. Prin organizarea de sesiuni de informare  cu beneficiarii si diseminarea ghidului beneficiarilor, 
4. Organizarea de evenimente in cadrul institutiei cu deschidere catre comunitate
5. Actualizarea site-ului precum şi a materialelor informative
6. Organizarea de activitati de promovare in presa
7.  Elaborarea de rapoarte de activitate.

c) De promovare a drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activităţi:
1. Organizarea și participarea la mese rotunde, seminarii, conferințe privind categoriile vulnerabile care fac parte din categoria de persoane beneficiare;
2.  Organizarea de activități de sensibilizare și informare a comunității;
3. Promovarea participării sociale și a implicării comunitare prin atragerea de voluntari, sponsorizări și donații;

d) De asigurare a calităţii serviciilor sociale prin realizarea următoarelor activităţi:
1. Elaborarea procedurilor și instrumentelor standardizate utilizate în procesul de acordare a serviciilor și instuirea personalului cu privire la acestea;
2. Realizarea de evaluări periodice a serviciilor prestate și măsurarea gradului de satisfacție a beneficiarilor;
3. Facilitarea participării beneficarilor și a angajaților la stabilirea obiectivelor și priorităților de dezvoltare în vederea creșterii calității serviciilor;
4. Elaborarea Planului de Amenajare și Adaptare a Mediului Ambiant și a Planului de Igienizare;
5. Respectarea drepturilor beneficiarilor și încurajarea lor să-și exprime opinia cu privire la aspectele care țin de activitatea Centrului;
6. Desfășurarea activității ținând cont de prevederile etice în interacțiunile cu beneficiarii;
7. Întreprinderea de acțiuni privind identificarea, semnalarea și soluționarea cazurilor de abuz și neglijare;
8. Consemnarea incidentelor deosebite care afectează beneficiarii, personalul sau activitatea Centrului;
9. Întreprinderea de măsuri în vederea asigurării instutirii periodice și formării profesionale a angajaților;
10.  Asigurarea unui Mediu de viata prin alocarea fiecarui beneficiar a unui spatiu individualizat in dormitor 


e) De administrare a resurselor financiare, materiale şi umane ale centrului prin realizarea următoarelor activitati:
1. Întocmirea propunerilor pentru Planul Anual de Achiziții al furnizorului de servicii sociale;
2. Întocmirea de referate de necesitate;
3. Întocmirea Planului de Amenajare și Adaptare a Mediului Ambiant;
4. Întocmirea de propuneri privind Planul de formare/perfectionare profesionala a personalului;
5.Evaluarea anuală a activității angajaților




Articolul 8
Structura organizatorică, numărul de posturi şi categoriile de personal

(1) Complexul de Servicii  “Sf.Francisc” funcţionează cu un număr de 39 angajaţi conform prevederilor Hotărârii Consiliului Local a Municipiului Timișoara nr.218 din 27.06.2017.
Cei 39 de angajati sunt distribuiti  pe cele doua servicii sociale conform atributiunilor din fisa postului dupa cum urmeaza seful de centru  coordoneaza atat  cele doua serviicii sociale din cadrul complexului de servicii :
· Serviciul social Centrul pentru Persoane fara Adapost din”, cod serviciu social 8790CR-PFA-I : 25 angajati
· Serviciul social Cantina sociala din cadrul Centrului pentru Persoane fara Adapost “Sf.Francisc”, cod serviciu social 8899 CPDH-I : 13 angajati

	Serviciul social Centrul pentru Persoane fara Adapost din cadrul Centrului pentru Persoane fara Adapost “Sf.Francisc”, cod serviciu social 8790CR-PFA-I : 25 angajati, la care se adauga cu jumătate de normă seful de centru dupa cum urmeaza (Șeful de centru coodonează si activitățile Cantinei sociale):
a) Personal de conducere: 
· 1 sef centru –norma 0,5
b) Personal de specialitate de ingrijire si asistenta: 22 angajati (2 asistenti sociali, 16 educatori, 1 psiholog, 1 medic, 2 asistenti medicali);
c)Personal cu functii administrative, gospodarire, intretinere-reparatii, deservire: 
· 3 angajati(1 sofer, 1 ingrijitor curatenie, 1 referent)
* Serviciile de resurse umane, contabilitate buget-finante, juridic, de achizitii,etc. sunt asigurate de catre serviciile de specialitate ale  furnizorului de servicii Directia de Asistenta Sociala a Municipiului Timisoara.
d)  Voluntari: 0

Personalul de specialitate reprezintă minim 60% din totalul personalului

 (2) Raportul angajat/beneficiar este : 1/2

Articolul 9
Personalul de conducere

(1) Personalul de conducere este format din: sef centru 0,5 – coordoneaza ambele servicii din cadrul Complexului de servicii Sfantul Francisc

(2) Atribuţiile personalului de conducere sunt:
a) asigură coordonarea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzator atribuţiile, cu respectarea prevederilor legale din domeniul furnizării serviciilor sociale, codului muncii etc.;
b) elaborează rapoartele generale privind activitatea centrului, stadiul implementării obiectivelor;
c) propune participarea personalului de specialitate la programele de instruire şi perfectionare;
d) colaboreaza cu alte Centre/alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care sa raspunda nevoilor persoanelor beneficiare;
e) întocmeşte raportul anual de activitate;
f) asigură buna desfasurare a raporturilor de munca dintre angajaţii serviciului social Centrul pentru Persoane fara Adapost din cadrul  Complexului de servicii “Sf.Francisc”; 
g) propune furnizorului de servicii sociale aprobarea structurii organizatorice şi a numarului de personal;
h) desfaşoară activităţi pentru promovarea imaginii Centrului în comunitate;
i) ia în considerare şi analizează orice sesizare care îi este adresată, referitoare la încalcari ale drepturilor beneficiarilor în cadrul serviciului pe care îl conduce;
j) răspunde de calitatea activităţilor desfaşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;
k) organizează activitatea personalului şi asigură respectarea timpului de lucru şi a regulamentului de organizare şi funcţionare;
l) reprezintă serviciul în relaţiile cu furnizorul de servicii sociale şi, după caz, cu autorităţile şi instituţiile publice, cu persoanele fizice şi juridice din tară şi din strainătate, precum şi în justiţie;
m) asigură comunicarea şi colaborarea permanent cu serviciul public de asistenţă socială de la nivelul primariei şi de la nivel judeţean, cu alte instituţii publice locale şi organizaţii ale societăţii civile active în comunitate, în folosul beneficiarilor;
o) întocmeşte proiectul bugetului propriu al centrului 
p) asigură îndeplinirea măsurilor de aducere la cunoştintă atât personalului, cât şi beneficiarilor a prevederilor din regulamentul propriu de organizare şi funcţionare;
r) faciliteaza încheierea cu beneficiarii a contractelor de furnizare a serviciilor sociale;
s) alte atribuţii stabilite prin fisa postului.

(3) Funcţiile de conducere se ocupă prin concurs sau, după caz, examen, în condiţiile legii.
(4) Candidaţii pentru ocuparea funcţiei de conducere trebuie să fie absolvenţi cu diplomă de învăţământ superior în domeniul psihologie, asistenţă socială şi sociologie, cu vechime de minimum 2 ani în domeniul serviciilor sociale, sau absolvenţi cu diplomă de licenţă ai învăţămantului superior în domeniul juridic, medical, economic şi al ştiinţelor administrative, cu experienţă de minimum 5 ani în domeniul serviciilor sociale.
(5) Sancţionarea disciplinară sau eliberarea din funcţie a conducatorilor instituţiei se face în
condiţiile legii.






Articolul 10
Personalul de specialitate de îngrijire şi asistenţă
 (1) Personalul de specialitate este:
a) asistent social (263501)- 2 persoane ;
b) medic (221108)- 1 persona 
c) asistent medical generalist (325901)- 2 persoane ;
d) psiholog (263411)- 1 persoana;
e) instructor-educator pentru activităţi de resocializare (263508)-16 persoane ;


(2) Atribuţii generale  ale personalului de specialitate:
a) asigură derularea etapelor procesului de acordare a serviciilor sociale cu respectarea prevederilor legii, a standardelor minime de calitate aplicabile şi a prezentului regulament;
b) colaborează cu specialişti din alte centre în vederea soluţionării cazurilor, identificării de resurse;
c) monitorizează respectarea standardelor minime de calitate;
d) sesizează conducerii centrului situaţii care pun în pericol siguranţa beneficiarului, situaţii de nerespectare a prevederilor prezentului regulament;
e) întocmeşte rapoarte periodice cu privire la activitatea derulată;
f) face propuneri de îmbunătăţire a activităţii în vederea creşterii calităţii serviciului şi respectării legislaţiei;
g) alte atribuţii conform fișei postului.


Asistentul social (263501) îndeplineşte în principal, următoarele atribuţii:
· Răspunde in totalitate de intocmirea si  corectitudinea dosarelor  sociale  aflate in grija sa.
· Ofera sprijin in intocmirea actelor de identitate si a altor acte de stare civila;
· Ofera sprijin si acompaniere in identificarea unui loc de munca si inscrierea la cursuri de calificare/recalificare, 
· Ofera sprijin si acompaniere in gasirea unei solutii locative si asista persoanele fara adapost in vederea reinsertiei sociale si a recuperarii situatiei familiale;
· Participă la întocmirea şi derularea planului individualizat de interventie  
· Efectuarea monitorizarii postinterventie acolo unde acest lucru este posibil;
· Se implica activ si cu raspundere in actiunile Politiei Locale de aducere a oamenilor strazii, asigurand consiliere persoanelor fara adapost.
· Efectueaza activitate stradala pentru a oferi informare si consiliere cu privire la serviciile oferite de Centru;
· Intervine in strada in regim de urgenta la sesizarea institutiei de catre organele competente sau orice persoana interesata;

Psihologul (263401) îndeplineşte în principal, următoarele atribuţii:
· Selectează şi aplică instrumentele şi tehnicile psihologice în funcţie de subiectul şi de scopul investigaţiei;
· Prelucrează şi interpretează rezultatele testelor aplicate;
· Elaborează profilul psihologic al fiecărui beneficiar luat în evidenţă;
· Stabileşte nevoile psiho-sociale ala beneficiarilor referiţi;
· Tine evidenţa cazurilor alocate şi urmăreşte respectarea termenelor pentru rezolvare;
· Stabileşte obiective specifice şi căi de atingere a acestora pentru educatorii care au încredinţaţi beneficiarii vizaţi de planul de intervenţie 
· Stimulează şi valorizează beneficiarii pentru creşterea stimei de sine şi diminuarea consecinţelor maltratării prelungite, având ca rezultat integrarea într-o viaţă normală;

Medic (221108) îndeplineşte în principal, următoarele atribuţii:
-   organizeaza si rasunde de activitatea de asistenta medicala acordata beneficiarilor Centrului pe care ii are in ingrijire
- examineaza la admitere si ori de cate ori este nevoie fiecare persoana aflata in ingrijire sau care solicita acest lucru, 
- intocmeste foile de observatie a beneficiarilor prin scrierea tratamentului si a evolutiei bolii
- instituie si urmareste dupa caz, aplicarea tratamentelor medicale, supravegheaza tratamentele medicale efectuate de catre asistentii medicali, iar la nevoie le efectueaza personal
- asigura respectarea recomandarilor cuprinse in biletele de iesire din spital, in scrisorile medicale si planurile de recuperare (de asistenta ingrijire)
- trimite la spital cazurile care necesita ingrijire spitaliceasca, asigurand asistenta medicala in timpul transportului daca acesta se realizeaza cu mijloace propri.
- controleaza calitatea alimentatiei pregatite inaintea meselor principale
- atunci cand se petrece, confirma decesul, si pune in aplicare activitatile care-i revin consemnate in Procedura privind inmormantarea;
- efectueaza Ancheta epidemiologica preliminara in cazul aparitiei unor focare de boli transmisibile
- supravegheaza deparazitarea si igienizarea beneficiarului la intrarea acestuia in Componenta de triaj;
- intocmeste necesarul de medicamente si materiale sanitare necesare
- indeplineşte toate atributiile prevazute in Fisa postului.

Asistent medical (325901)îndeplineşte în principal, următoarele atribuţii
· rasunde de activitatea de asistenta medicala acordata beneficiarilor Centrului pe care ii are in ingrijire
· desfăşoară activităţile planificate prin Planul individualizat de intervenţie
· asigura respectarea recomandarilor cuprinse in biletele de iesire din spital, in scrisorile medicale si planurile de recuperare (de asistenta ingrijire)
· efectuează şi/sau supraveghează administrarea tratamentului medicamentos catre beneficiari; 
·  supravegheaza deparazitarea si igienizarea beneficiarului la intrarea acestuia in Componenta de triaj;
·   însoţeşte beneficiarii la control medical;
· periodic evaluează medical, în limita comptenţelor sale toţi beneficiarii  din cadrul Centrului; când constată probleme ale stării de sănătate a acestora îi prezintă medicului sau îi însoţeşte la spital;
· verifică zilnic starea de curăţenie a bucătăriei;
· verifică zilnic modul în care se efectuează transportul mâncării în cadrul Centrului;
· ţine evidenţa consumului de medicamente şi ia toate măsurile pentru o bună gestionare a acestora;
·  realizeaza programe de educatie pentru sanatate cu beneficiarii; 

Educator (263508) îndeplineşte în principal, următoarele atribuţii
· pune în aplicare măsurile stabilite de echipa multidisciplinară pentru: evaluarea iniţială (în primele 72 ore) şi completă a situaţiei psiho-sociale a beneficiarilor;
·  participa la întocmirea Planului Individualizat de Intervenţie 
·  ţinerea evidenţei cazurilor alocate şi urmărirea respectării termenelor pentru rezolvare;
· se consultă permanent cu echipa multidisciplinară, asistentul social, cu psihologul, cu medicul  şi cu alte persoane având competenţe în rezolvarea eficientă a cazurilor din cadrul Centrului, având permanent în vedere interesul superior al beneficiarilor;
· face evaluarea iniţială a beneficiarului, supraveghează igienizarea şi deparazitarea beneficiarului care se prezintă pentru a solicita servicii de urgenţă sau a celor aduşi  de către organele abilitate; 
· în momentul în care beneficiarul solicită admiterea în Centru, aduce la cunoştinţa acestuia  prevederile   Regulamentuli de organizare si functionare,  Cartei drepturilor si obligatiilor, Ghidului beneficiarului  si  a Regulilor casei, ; 
· în cazul încetării/sistării serviciilor din varii motive, consemnează acest lucru în Registrul de evidenţă a ieşirilor din centru, specificând motivul încetării/sistării acestora;
· organizează şi conduce Programul de curăţenie şi igienizare periodic, programul de baie al beneficiarilor şi spălarea lenjeriei de către beneficiari;
· ia pe bază de semnătură, distribuie şi asigură folosirea raţională a obiectelor de inventar, materialelor şi produselor alimentare sau cu caracter funcţional, cu respectarea normelor legale în vigoare;
· în toate activităţile urmăreşte formarea la beneficiari a unui comportament şi a unui vocabular civilizat, a autonomiei individuale conform dezideratului social;
· însoţeşte beneficiarii în excursii, vizite în oraş şi în afara acestuia ori în străinătate, conform aprobării (planificării) şefului de centru;
· sesizează personalul medical în cazul în care constată simptome de îmbolnăvire la beneficiari, acordă primul ajutor în caz de necesitate, ia toate măsurile profilactice stabilite de medic sau prin actele normative în vigoare, şi asigură administrarea tratamentului beneficiarilor pentru care s-a stabilit acest lucru;
· organizează, împreună cu ceilalţi educatori serbări tradiţionale sau cu ocazia a diferite evenimente din viaţa instituţiei (comunităţii);
· formează şi consolidează la beneficiari deprinderi de autoservire şi autogospodărire, igienă personală, de comportare civilizată, de păstrare în ordine a obiectelor personale şi a obiectelor şi spaţiilor de folosinţă comună;
· previne furturile, distrugerile şi actele antisociale de orice fel, fiind primul gestionar al crizelor şi tensiunilor intra- şi intergrupale;

Articolul 12
Personalul administrativ, gospodărie, întreţinere-reparaţii, deservire
	
	Personalul administrativ asigură activităţile auxiliare ale serviciului social Centrul pentru Persoane fara Adapost din cadrul Centrului pentru Persoane fara Adapost “Sf.Francisc”: 
a)Referent cu atributii de functionar administrativ 
b)Sofer 
c)Ingrijitor 










Articolul 13
Finanţarea serviciului social Centrul pentru Persoane fara Adapost
 din cadrul Complexului de Servicii  “Sf.Francisc”

(1) În estimarea bugetului de venituri şi cheltuieli, finanţarea serviciului social Centrul pentru Persoane fara Adapost din cadrul Complexului de Servicii “Sf.Francisc” are în vedere asigurarea resurselor necesare acordării serviciilor sociale cel puţin la nivelul standardelor minime de calitate aplicabile.
(2) Finanţarea cheltuielilor centrului se asigură, în condiţiile legii, din următoarele surse:
a) bugetul local al Municipiului Timişoara,
b) donaţii, sponsorizări 
c) fonduri externe rambursabile si nerambursabile
d) alte surse de finanţare, în conformitate cu legislaţia în vigoare.

Director General                                                                      pentru Director General Adjunct
           Jr.Rodica COJAN							Emese ESZTERO	


	   Avizat juridic								Întocmit
          Ciprian ERCEANU							          Șef centru
                                                                                                                             Murariu Marius


























ANEXA I
    

Nr._____/__.__.____ 											
CONTRACT
pentru acordarea de servicii sociale în cadrul Centrului pentru Persoane fără Adăpost 

    Părțile contractante:
   1. Direcţia de Asistenţă Socială a Municipiului Timișoara,  denumită în continuare furnizor de servicii sociale, cu sediul în Timişoara, str. Bld.Regele Carol I, nr.10, județul Timiş, codul de înregistrare fiscală 38053878, certificatul de acreditare seria AF nr. 003748, reprezentat de doamna jr.Rodica Cojan, având funcția de Director general;
   și
   2. _______________, denumit în continuare beneficiar, domiciliat în _________, __________, Str.______, nr. __ap.__, județul ___, codul numeric personal ............., posesor al C.I. seria __ nr._______, eliberată la data de __.__.____ de SPCLEP __________
  
1. având în vedere:
   - Decizia de admitere nr.__ din __.__.____ 
Sau 
· Hotararea Comisiei de Admitere nr.__ din __.__.____
  
2. convin asupra următoarelor:

   1. Definiții:
   1.1. contractul pentru furnizarea de servicii sociale - actul juridic încheiat între o persoană fizică sau juridică, publică ori privată, acreditată conform legii să acorde servicii sociale, denumită furnizor de servicii sociale, și o persoană fizică aflată în situație de risc sau de dificultate socială, denumită beneficiar de servicii sociale, care exprimă acordul de voință al acestora în vederea acordării de servicii sociale;
   1.2. furnizor de servicii sociale - persoana fizică sau juridică, publică ori privată, acreditată conform legii în vederea acordării de servicii sociale, prevăzută la art. 11 din Ordonanța Guvernului nr. 68/2003 privind serviciile sociale, aprobată cu modificări și completări prin Legea nr. 515/2003, cu modificările și completările ulterioare;
   1.3. beneficiar de servicii sociale - persoana aflată în situație de risc și de dificultate socială, împreună cu familia acesteia, care necesită servicii sociale, conform planului de intervenție revizuit în urma evaluării complexe;
   1.4. servicii sociale - ansamblu de măsuri și acțiuni realizate pentru a răspunde nevoilor sociale individuale, familiale sau de grup, în vederea prevenirii și depășirii unor situații de dificultate, vulnerabilitate sau de dependență pentru prezervarea autonomiei și protecției persoanei, pentru prevenirea marginalizării și excluziunii sociale, pentru promovarea incluziunii sociale și în scopul creșterii calității vieții, definite în condițiile prevăzute de Ordonanța Guvernului nr. 68/2003, aprobată cu modificări și completări prin Legea nr.
515/2003, cu modificările și completările ulterioare;
   1.5. reevaluarea situației beneficiarului de servicii sociale - activitatea obligatorie a furnizorului de servicii sociale de a evalua situația beneficiarului de servicii sociale după acordarea de servicii sociale pe o anumită perioadă;
   1.6. revizuirea sau completarea planului individualizat de asistență și îngrijire - modificarea sau completarea adusă planului individualizat pe baza rezultatelor reevaluării situației beneficiarului de servicii sociale;
   1.7. contribuția beneficiarului de servicii sociale - cotă-parte din costul total al serviciului/serviciilor acordat/acordate de furnizorul de servicii sociale, în funcție de tipul serviciului și de situația materială a beneficiarului de servicii sociale, și care poate fi în bani, în servicii sau în natură;
   1.8. obligațiile beneficiarului de servicii sociale - totalitatea îndatoririlor pe care beneficiarul de servicii sociale și le asumă prin contract și pe care le va îndeplini valorificându-și maximal potențialul psiho-fizic;
   1.9. standarde minimale de calitate - ansamblul de cerințe privind cadrul organizatoric și material, resursele umane și financiare în vederea atingerii nivelului de performanță obligatoriu pentru toți furnizorii de servicii sociale specializate, aprobate în condițiile legii;
   1.10. modificări de drept ale contractului de acordare de servicii sociale – modificările aduse contractelor de acordare de servicii sociale în mod independent de voința părților, în temeiul prevederilor unui act normativ;
   1.11. forța majoră - eveniment mai presus de controlul părților, care nu se datorează greșelii sau vinii acestora, care nu putea fi prevăzut în momentul încheierii contractului și care face imposibilă executarea și, respectiv, îndeplinirea acestuia;
   1.12. evaluarea inițială - activitatea de identificare/determinare a naturii cauzelor, a stării actuale de dezvoltare și de integrare socială a beneficiarului de servicii sociale, precum și a prognosticului acestora, efectuată prin utilizarea de metode și tehnici specifice profesiilor sociale, de către furnizorul de servicii sociale. Scopurile evaluării sunt cunoașterea și înțelegerea problemelor cu care se confruntă beneficiarul de servicii sociale și identificarea măsurilor inițiale pentru elaborarea planului inițial de măsuri;
   1.13. planul individualizat de asistență și îngrijire - ansamblul de măsuri și servicii adecvate și individualizate potrivit nevoilor sociale identificate ca urmare a efectuării evaluării complexe, cuprinzând programarea serviciilor sociale, personalul responsabil și procedurile de acordare a serviciilor sociale;
   1.14. evaluarea complexă - activitatea de investigare și analiză a stării actuale de dezvoltare și de integrare socială a beneficiarului de servicii sociale, a cauzelor care au generat și care întrețin situația de dificultate în care acesta se află, precum și a prognosticului acestora, utilizându-se instrumente și tehnici standardizate specifice domeniilor: asistență socială, psihologic, educațional, medical, juridic.

2. Obiectul contractului:
2.1. Obiectul contractului îl constituie acordarea următoarelor servicii:
1. îngrijire personală (igienizare, deparazitare, echipare)
1. cazare
1. hrană 3 mese/zi, în limita valorii alocației zilnice de hrana
1. sprijin pentru obținerea actelor de identitate și a altor acte de stare civilă
1. evaluare medicală, consiliere psihologică și suport emoțional
1. asistență medicală primara 
1. informare și consiliere socială în vederea obținerii unor drepturi sau beneficii sociale

3. Costurile serviciilor sociale acordate și contribuția beneficiarului de servicii sociale
3.1. Serviciile sociale acordate sunt gratuite
	
4. Durata contractului
4.1. Durata contractului este de la data de ___.___._____ până la data de ___.___.________.
   5. Etapele procesului de acordare a serviciilor sociale:
   5.1. implementarea măsurilor prevăzute în planul de intervenție și în planul individualizat;
   5.2. reevaluarea periodică a situației beneficiarului de servicii sociale;
   5.3. revizuirea planului individualizat de asistență și îngrijire în vederea adaptării serviciilor sociale la nevoile beneficiarului.

   6. Drepturile furnizorului de servicii sociale:
   6.1. de a verifica veridicitatea informațiilor primite de la beneficiarul de servicii sociale;
   6.2. de a sista acordarea serviciilor sociale către beneficiar în cazul în care constată că acesta i-a furnizat informații eronate;
   6.3. de a utiliza, în condițiile legii, date denominalizate în scopul întocmirii de statistici pentru dezvoltarea serviciilor sociale.
   6.4. de a realiza, utiliza și difuza imaginea beneficiarului în orice acțiune care are scopul de a promova activitatea Direcției de Asistență Socială a Municipiului Timișoara; 

   7. Obligațiile furnizorului de servicii sociale:
   7.1. să respecte drepturile și libertățile fundamentale ale beneficiarului în acordarea serviciilor sociale, precum și drepturile beneficiarului de servicii sociale, rezultate din prezentul contract;
   7.2. să acorde servicii sociale prevăzute în planul individualizat de asistență și îngrijire, cu respectarea acestuia și a standardelor minimale de calitate a serviciilor sociale;
   7.3. să depună toate diligențele pentru a asigura beneficiarul de continuitatea serviciilor sociale furnizate, în cazurile de încetare a prezentului contract prevăzute la pct. 12.1 și 13.1 lit. a) și d); asigurarea continuității serviciilor sociale se va realiza și prin subcontractare și cesiune de servicii sociale;
   7.4. să fie receptiv și să țină cont de toate eforturile beneficiarului de servicii sociale în îndeplinirea obligațiilor contractuale și să considere că beneficiarul și-a îndeplinit obligațiile contractuale în măsura în care a depus toate eforturile;
   7.5. să informeze beneficiarul de servicii sociale asupra:
   - conținutului serviciilor sociale și condițiilor de acordare a acestora;
   - oportunității acordării altor servicii sociale;
   - listei la nivel local cuprinzând furnizorii acreditați să acorde servicii sociale;
   - regulamentului de ordine internă;
   - oricărei modificări de drept a contractului;
   7.6. să reevalueze periodic situația beneficiarului de servicii sociale, și, după caz, să completeze și/sau să revizuiască planul individualizat de asistență și îngrijire exclusiv în interesul acestuia;
   7.7. să respecte, conform legii, confidențialitatea datelor și informațiilor referitoare la beneficiarul de servicii sociale;
   7.8. să ia în considerare dorințele și recomandările obiective ale beneficiarului cu privire la acordarea serviciilor sociale;
   7.9. să utilizeze contribuția beneficiarului de servicii sociale exclusiv pentru acoperirea cheltuielilor legate de acordarea serviciilor sociale;
   7.10. de a informa serviciul public de asistență în a cărui rază teritorială locuiește beneficiarul asupra nevoilor identificate și serviciilor sociale propuse a fi acordate.

   8. Drepturile beneficiarului
   8.1. În procesul de acordare a serviciilor sociale prevăzute la pct. 2, furnizorul de servicii sociale va respecta drepturile și libertățile fundamentale ale beneficiarului de servicii sociale.
   8.2. Beneficiarul are următoarele drepturi contractuale:
   a) de a primi servicii sociale prevăzute în planul individualizat de asistență și îngrijire;
   b) de a i se asigura continuitatea serviciilor sociale atât timp cât se mențin condițiile care au generat situația de dificultate;
   c) de a refuza, în condiții obiective, primirea serviciilor sociale;
   d) de a fi informat, în timp util și în termeni accesibili, asupra:
· drepturilor sociale, măsurilor legale de protecție și asupra situațiilor de risc;
· modificărilor intervenite în acordarea serviciilor sociale;
· oportunității acordării altor servicii sociale;
· listei la nivel local cuprinzând furnizorii acreditați să acorde servicii sociale;
· regulamentului de ordine internă;
   e) de a participa la evaluarea serviciilor sociale primite și la luarea deciziilor privind intervenția socială care i se aplică, putând alege variante de intervenție, dacă ele există;
   f) dreptul de a avea acces la propriul dosar;
   g) de a-și exprima nemulțumirea cu privire la acordarea serviciilor sociale.

   9. Obligațiile beneficiarului:
   9.1. să participe activ în procesul de furnizare a serviciilor sociale și la reevaluarea și revizuirea planului individualizat de asistență și îngrijire;
   9.2. să furnizeze informații corecte cu privire la identitatea și situația familială, medicală, economică și socială și să permită furnizorului de servicii sociale verificarea veridicității acestora;
   9.3. să respecte termenele și clauzele stabilite în cadrul planului individualizat de asistență și îngrijire;
   9.4. să anunțe orice modificare intervenită în legătură cu situația sa personală pe parcursul acordării serviciilor sociale;
   9.5. să depună toate eforturile în vederea realizării obiectivelor stabilite în Planul individualizat de interventie (de asistenta si ingrijire);
    9.6 sa respecte termenele si clauzele stabilite in cadrul Contractului de furnizare de servicii 
9.10. sa informeze in prealabil responsabilul de caz despre cazurile in care din motive personale intemeiate, (imbolnavire, parasirea localitatii), renunta temporar la serviciile furnizate de catre Centrul pentru Persoane fara Adapost “Sf.Francisc”
9.11. obligatia de a respecta Regulamentul de organizare si functionare si normele interne de functionare, procedurile de lucru ale centrului 
9.12. să efectueze, analizele medicale (MRF, VDRL, RBW, coproparazitologic), la solicitarea personalului medical din cadrul institutiei;
9.13. să declare sincer bolile de care suferă şi dacă sunt în evidenţă unor unităţi sanitare, pentru prevenirea îmbolnăvirii celorlalţi beneficiari;
[bookmark: 3] 9.14. să nu posede arme de foc, obiecte contondente sau obiecte ce pot duce la     vătămarea corporală a altor persoane; în cazul posesiei, să le predea poliţistului  local, la intrarea în incinta Centrului;
9.15. să nu comită nici un fel de fapte antisociale cât timp are calitatea de beneficiar al centrului (cersetorie, furturi, alte contraventii sau infractiuni);
9.16. să nu aibe o atitudine violentă sau sa fie recalcitrant la adresa personalului centrului sau la adresa celorlalţi beneficiari; în caz contrar serviciul de pază va lua legătura cu secţia de poliţie pentru depăşirea situaţiei de criză si excluderea beneficiarului din institutie;
9.17. să colaboreze cu personalul angajat şi să participe la toate activitatile organizate in cadrul institutiei;                                     
9.18. să nu se prezinte în stare de ebrietate sau sub influenţa altor substanţe toxice la sediul institutiei;
9.19. sa nu introduca in incinta institutiei bauturi alcoolice, substante halucinogene sau alte substante toxice;
Sa  fumeze doar in locul special amenajat in acest sens; este interzis a fuma in incinta institutiei;
9.20. să folosească un limbaj decent şi să adopte un comportament civilizat pe parcursul întâlnirilor cu responsabilul de caz sau alţi profesionişti;
9.21. se interzice distrugerea, sustragerea si/sau valorificarea bunurilor din cadrul institutiei. In caz contrar asupra beneficiarului se vor lua masuri care pot duce pana la pierderea calitatii de beneficiar al Centrului pentru Persoane fara Adapost “Sf.Francisc”;
9.22.obligatia de a nu-si insusi lucruri, obiecte sau documente care apartin altor persoane beneficiare de servicii in cadrul institutiei;
9.23 să respecte toate regulile centrului;
9.24 să respecte tot personalul angajat al Centrului pentru Persoane fara Adapost;
9.25. sa respecte si să aiba o atidudine pozitiva fata de ceilalti beneficiari ai  institutiei;
9.26 obligatia de a avea  o tinuta decenta, igiena corporala adecvata si un limbaj de comunicare corespunzator;
9.27 obligatia de a  respecta intocmai toate indicatiile primite din partea personalului cu privire la igiena corporala si cu privire la pastrarea curateniei in incinta dependintelor;
9.28 obligatia de a  pastra intacte bunurile centrului primite in folosinta pe timpul sederii;
9.29 obligatia de a nu solicita servicii suplimentare faţă de cele prevăzute în Contractul de furnizare a serviciilor sociale.
   9.30. să economiseasca minim 60% din veniturile realizate pe perioada sederii in centru, in vederea asigurarii unui buget propriu  care sa faciliteze reinsertia sociala;
   9.31 să respecte regulamentul de ordine internă al furnizorului de servicii sociale (reguli de comportament, program, persoanele de contact etc.).
   9.32. să nu pretindă nici un beneficiu material sau pecuniar ca urmare a aplicării prevederilor așa cum sunt ele prezentate la pct. 6.4;

   10. Soluționarea reclamațiilor
   10.1. Beneficiarul are dreptul de a formula verbal și/sau în scris reclamații cu privire la acordarea serviciilor sociale.
   10.2. Reclamațiile pot fi adresate furnizorului de servicii sociale direct sau prin intermediul oricărei persoane din cadrul echipei de implementare a planului individualizat.
   10.3. Furnizorul de servicii sociale are obligația de a analiza conținutul reclamațiilor, consultând atât beneficiarul de servicii sociale, cât și specialiștii implicați în implementarea planului individualizat de asistență și îngrijire și de a formula răspuns în termen de maximum 10 zile de la primirea reclamației.
   10.4. Dacă beneficiarul de servicii sociale nu este mulțumit de soluționarea reclamației, acesta se poate adresa în scris Comisiei de mediere socială de la nivelul județului Timiș, care va clarifica prin dialog divergențele dintre părți sau, după caz, instanței de judecată competente.

   11. Litigii
   11.1. Litigiile născute în legătură cu încheierea, executarea, modificarea și încetarea ori alte pretenții decurgând din prezentul contract vor fi supuse unei proceduri prealabile de soluționare pe cale amiabilă.
   11.2. Dacă după 15 zile de la începerea acestor proceduri neoficiale furnizorul de servicii sociale și beneficiarul de servicii sociale nu reușesc să rezolve în mod amiabil o divergență contractuală, fiecare poate solicita Comisiei de mediere socială mijlocirea soluționării divergențelor sau se poate adresa instanțelor judecătorești competente.

   12. Rezilierea contractului
   12.1. Constituie motiv de reziliere a prezentului contract următoarele:
   a) refuzul obiectiv al beneficiarului de servicii sociale de a mai primi serviciile sociale, exprimat în mod direct sau prin reprezentant;
   b) nerespectarea în mod repetat de către beneficiarul de servicii sociale a regulamentului de ordine interioară al furnizorului de servicii sociale;
   c) încălcarea de către furnizorul de servicii sociale a prevederilor legale cu privire la serviciile sociale, dacă este invocată de beneficiarul de servicii sociale;
   d) retragerea autorizației de funcționare sau a acreditării furnizorului de servicii sociale;
   e) limitarea domeniului de activitate pentru care furnizorul de servicii sociale a fost acreditat, în măsura în care este afectată acordarea serviciilor către beneficiarul de servicii sociale;
   f) schimbarea obiectului de activitate al furnizorului de servicii sociale, în măsura în care este afectată acordarea serviciilor către beneficiarul de servicii sociale.
  g) modificările ce apar în situația familială, profesională sau financiară a beneficiarilor.
   
13. Încetarea contractului
   13.1. Constituie motiv de încetare a prezentului contract următoarele:
   a) expirarea duratei pentru care a fost încheiat contractul;
   b) acordul părților privind încetarea contractului;
   c) scopul contractului a fost atins;
   d) forța majoră, dacă este invocată.

   
14. Dispoziții finale
   14.1. Părțile contractante au dreptul, pe durata îndeplinirii prezentului contract, de a conveni modificarea clauzelor acestuia prin act adițional numai în cazul apariției unor circumstanțe care lezează interesele legitime ale acestora și care nu au putut fi prevăzute la data încheierii prezentului contract.
   14.2. Prevederile prezentului contract se vor completa cu prevederile legislației în vigoare în domeniu.
   14.3. Limba care guvernează prezentul contract este limba română.
   14.4. Prezentul contract va fi interpretat conform legilor din România.
   14.5. Furnizorul de servicii sociale realizează monitorizarea și evaluarea serviciilor sociale acordate.
   
   Prezentul contract de furnizare a serviciilor sociale a fost încheiat la sediul furnizorului de servicii sociale/domiciliul beneficiarului de servicii sociale în două exemplare, câte unul pentru fiecare parte contractantă.
                           
                           Director General	                                                                 
                            ______________                                                          
				               
Beneficiar,
										            ______________

   
	Consilier juridic,
	______________                              	                                                         Intocmit,
											____________

*Sediu administrativ: Str. Ioan Plavosin Nr. 21 Tel/fax: 0256/286487 
Sediu social: Bulevardul Regele Carol I, nr.10 Tel/fax 0256/220583

